laion/Wikipedia-Exotic huggingface dataset:
ধমনি

ধমনি (ইংরেজি: Artery; গ্রিক ἀρτηρία - artēria, "শ্বাসনালি, ধমনি") মানব দেহের এমনসব রক্তবাহী নালি যেগুলো হৃৎপিণ্ড থেকে পরিশোধিত রক্ত বহন করে দেহের বিভিন্ন অংশে সরবরাহ করে। ধমনি সবসময় পরিশোধিত তথা অক্সিজেনসমৃদ্ধ (অক্সিজেনেটেড) রক্ত দেহের বিভিন্ন অংশে সরবরাহ করে; তবে ব্যতিক্রম হলো ফুসফুসীয় ধমনি(যা অক্সিজেনবিহীন রক্ত হৃদপিণ্ডে পরিবহন করে) এবং নাভি ধমনি(যা অক্সিজেনবিহীন রক্ত ভ্রূণীয় রক্তব্যবস্থা থেকে অমরায় পরিবহন করে)। ধমনির প্রাচীর পুরু ও স্থিতিস্থাপক, ধমনির প্রাচীর তিন স্তর বিশিষ্ট ৷ ধমনিতে কপাটিকা বা পর্দা থাকে না৷ এর নালিপথ সরু৷ হৃৎপিণ্ডের প্রত্যেক সংকোচনের ফলে দেহের ছোটবড় সব ধমনিতে রক্ত তরঙ্গের ন্যায় প্রবাহিত হয়৷ এতে ধমনিগাত্র সংকুচিত ও প্রসারিত হয়৷ ধমনির এই স্ফীতি ও সংকোচনকে নাড়ির স্পন্দন বলে৷ ধমনির ভিতর রক্ত প্রবাহ, ধমনিগাত্রের সংকোচন ও প্রসারণ, স্থিতিস্থাপকতা নাড়িস্পন্দনের প্রধান কারণ৷ হাতের কবজির উপর হাত রেখে নাড়িস্পন্দন অনুভব করা যায়৷ তবে নাড়িস্পন্দন এমন ভাবে অনুভব করতে হবে যেন হাতের তর্জনী হৃৎপিণ্ডের দিকে থাকে৷ ধমনি তিনটি কোষস্তর নিয়ে গঠিত৷ যথা: টিউনিকা এক্সটার্না (Tunica Externa): এটি একটি তন্তুময় যোজক কলা দিয়ে তৈরি৷ টিউনিকা মিডিয়া (Tunica Media): বৃত্তাকার অনৈচ্ছিক পেশি দিয়ে তৈরি মাঝের স্তর৷ টিউনিকা ইন্টার্না (Tunica Interna): এই ভিতরের স্তরটি সরল আবরণী কলা দিয়ে তৈরি৷ ἀρτηρία, Henry George Liddell, Robert Scott, A Greek-English Lexicon, on Perseus বর্দ্ধন, সেন, ভক্ত। উচ্চমাধ্যমিক জীববিজ্ঞান। ক্যালকাটা বুক হাউস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) রক্তবাহের আণুবীক্ষণিক গঠন মানব ধমনিসংক্রান্ত পদ্ধতি
ওয়েবক্যাম

ওয়েবক্যাম হলো বিশেষ ধরনের ভিডিও ক্যামেরা যা একটি কম্পিউটারের সাথে ইউএসবির মাধ্যমে যুক্ত হয়ে ইন্টারনেটে ভিডিও আদান-প্রদান করতে পারে। ১৯৯১ সালে কেমব্রিজ বিশ্ববিদ্যালয় এ ওয়েবক্যাম আবিষ্কার হয়। একুশ শতক থেকে ল্যাপটপ নির্মাতা প্রতিষ্ঠানগুলো ল্যাপটপেই ওয়েবক্যাম যুক্ত করা শুরু করেছে। ওয়েবক্যামে লেন্স, ইমেজ সেন্সর ও মাইক্রোফোন থাকে। ওয়েবক্যামে সাধারণত চার্জ কাপল্‌ড ডিভাইস বা কপ্লিমেন্টারি মেটাল-অক্সাইড-সেমিকন্ডাক্টর সেন্সর ব্যবহার করা হয়, তবে সস্তা হওয়ার কারণে কপ্লিমেন্টারি মেটাল-অক্সাইড-সেমিকন্ডাক্টর অধিক ব্যবহার করা হয়। ওয়েবক্যাম বা ওয়েব ক্যামেরা হচ্ছে এক ধরনের ভিডিও ক্যামেরা, যা বাস্তব সময়ের ভিডিও ধারণ করে এবং একটি কম্পিউটার নেটওয়ার্কের মাধ্যমে তা কোনো মনিটরে প্রদর্শন করে৷ বাস্তব সময়ের ভিডিও চিত্র ধারণের পর তা ব্যবহারকারী নিজে দেখতে পারে অথবা ইমেইল ইত্যাদির মাধ্যমে অন্য কোথাও প্রেরণ করতে পারে৷ আই পি ক্যামেরা(যা সাধারণত ইথারনেট বা ওয়াই-ফাই এর মাধ্যমে সংযুক্ত হয়), যেভাবে মূল সিস্টেমের সাথে সংযু্ক্ত হয়ে থাকে, ওয়েবক্যাম সেভাবে যুক্ত না হয়ে সাধারণত ইউএসবি ক্যাবলের মাধ্যমে যুক্ত হয়ে থাকে৷ ওয়েবক্যাম সাধারণত এর কম মূল্য কিন্তু ব্যবহারের ক্ষেত্রে অধিক সুবিধার জন্য সুপরিচিত৷ দূর হতে ভিডিও কথোপকথনের ক্ষেত্রে ওয়েবক্যাম যেমন বিভিন্ন সুবিধা প্রদান করে থাকে, তেমনি এর বাণিজ্যিক মূল্যও কম৷ ওয়েবক্যাম এর সর্বাধিক ব্যবহার হচ্ছে ওয়েব লিঙ্ক তৈরির মাধ্যমে একটি কম্পিউটার বা ডিভাইসকে অপর একটি কম্পিউটার বা ডিভাইসের সাথে সংযুক্ত করে ভিডিও কথোপকথনের সুবিধা প্রদান৷ এক্ষেত্রে কম্পিউটার বা ডিভাইসটি একটি ভিডিও ফোন অথবা ভিডিও কনফারেন্স স্টেশন হিসাবে কাজ করে৷ এছাড়া ওয়েবক্যাম নিরাপত্তা ব্যবস্থা পর্যবেক্ষণ, কম্পিউটার ভিশন, স্বাস্থ্য ক্ষেত্রে, নিরাপত্তা ক্ষেত্রে, ভিডিও সম্প্রচার এবং সামাজিক ভিডিও রেকর্ড করা ইত্যাদি কাজেও ব্যবহৃত হয়ে থাকে৷ বিভিন্ন ধরনের কাজে বিভিন্ন রকমের সফটওয়্যার ব্যবহারের মাধ্যমে ওয়েবক্যামকে বিভিন্ন কাজে ব্যবহার করা হয়ে থাকে৷ প্রথম উন্নতকরণের কাজ করা হয় ১৯৯১ সালে, ক্যমব্রিজ বিশ্ববিদ্যালয়ের বিজ্ঞান বিভাগে৷ ১৯৯৪ সালে প্রথম সাদা কালো ওয়েবক্যাম বাণিজ্যিকভাবে বাজারে আসে৷ এটি বাজারজাত করে আমেরিকার একটি কোম্পানি কানেকটিক্স৷ ১৯৯৪ সালের আগস্ট মাসে প্রথম অ্যাপল ম্যাকিনটোশ এর কুইকক্যাম বাজারে আসে৷ এ ওয়েবক্যামগুলোর দাম ছিলো ১০০ ডলার করে৷ ১৯৯৫ সালের অক্টোবরে পার্সোন্যাল কম্পিউটার এ ওয়েবক্যাম ব্যবহারের জন্য মাইক্রোসফট উইন্ডোজ সিরিয়াল পোর্ট ও সফ্টওয়্যার বাজারে নিয়ে আসে৷ "Handbook of Distance Learning for Real-Time and Asynchronous Information Technology Education"। Editors: Solomon Negash, Michael E. Whitman, Amy B. Woszczynski, Ken Hoganson, Herbert Mattord.।  "How Much Resolution is Enough? Picking a Webcam"। ebay।  "Five Best Webcams"। lifehacker। ২৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১৭।  "Augmented Reality Lets You Try On Clothes from Online Shops"। TIME।  "Coffee Cam"। University of Cambridge।
পাকিস্তান গণপরিষদ

পাকিস্তানের গণপরিষদ (উর্দু: پاکستانی آئین ساز اسمبلی‎‎) ১৯৪৭ সালে পাকিস্তানের সংবিধান প্রণয়নের লক্ষ্য নিয়ে গঠিত হয়েছিল। ক্ষমতা হস্তান্তর নিয়ে আলাপের জন্য গভর্নর জেনারেল লর্ড মাউন্টব্যাটেন কর্তৃক আহূত ১৯৪৭ সালের ৩ জুনের সম্মেলনে নতুন রাষ্ট্রের সংবিধান প্রণয়নের জন্য দুইটি গণপরিষদ গঠনের আদেশ জারি করা হয়েছিল যা ১৯৪৭ সালের ২৬ জুন গ্যাজেট অব ইন্ডিয়ায় প্রকাশিত হয়। এসময় ৬৯ সদস্য নিয়ে পরিষদ গঠনের কথা বলা হয়। এদের মধ্যে একজন নারী সদস্য ছিলেন। পরবর্তীতে সদস্য সংখ্যা বৃদ্ধি করে ৭৯ করা হয়। ব্রিটিশ ভারত স্বাধীন হওয়ার সময় ভারত অধিরাজ্য ও পাকিস্তান অধিরাজ্য নামের দুইটি ডোমিনিয়ন গঠিত হয়। স্বাধীনতা প্রদানের উদ্দেশ্যে প্রণীত ভারত স্বাধীনতা আইন ১৯৪৭ অনুযায়ী সংবিধান প্রণয়নের উদ্দেশ্যে ভারত ও পাকিস্তানে দুইটি গণপরিষদ স্থাপিত হয়। আইনে সাবেক কেন্দ্রীয় আইন পরিষদের হাতে ন্যস্ত সকল ক্ষমতা গণপরিষদের হাতে ন্যস্ত করা হয় এবং এই আইন অনুযায়ী সংবিধান প্রণয়ন ও তা কার্যকর হওয়ার পূর্ব পর্যন্ত ১৯৩৫ সালের ভারত শাসন আইন অনুযায়ী রাষ্ট্রপরিচালনার ক্ষমতা পরিষদকে প্রদান করা হয়। গণপরিষদ মুসলিম লীগ ও কংগ্রেস সদস্যদের নিয়ে গঠিত হয়েছিল। ৬৯ সদস্য বিশিষ্ট গণপরিষদে মুসলিম লীগের সদস্য ছিলেন ৫৯জন। ১৯৪৭ সালের ১০ আগস্ট করাচির সিন্ধু পরিষদ ভবনে পাকিস্তান গণপরিষদের প্রথম বৈঠক অনুষ্ঠিত হয়। পরেরদিন ১১ আগস্ট মুহাম্মদ আলি জিন্নাহ সর্বসম্মতিক্রমে পরিষদের স্পিকার হন। একই দিনে পাকিস্তানের জাতীয় পতাকা পরিষদে আনুষ্ঠানিকভাবে গৃহীত হয়। ১২ আগস্ট অনুমোদিত একটি প্রস্তাবে মুহাম্মদ আলি জিন্নাহকে সরকারিভাবে কায়েদে আজম মুহাম্মদ আলি জিন্নাহ হিসেবে সম্বোধনের সিদ্ধান্ত গৃহীত হয়। একইদিনে নাগরিকদের মৌলিক অধিকার সংক্রান্ত কমিটি গঠিত হয়। ১৪ আগস্ট ক্ষমতা হস্তান্তরের দিন লর্ড মাউন্টব্যাটেন পরিষদে ভাষণ দেন। মুহাম্মদ আলি জিন্নাহ এরপর একটি বক্তব্য রাখেন এবং এতে পাকিস্তানের রাষ্ট্রীয় নীতি উল্লেখ করা হয়। ১৯৪৯ সালের ৭ মার্চ প্রধানমন্ত্রী লিয়াকত আলি খান লক্ষ্য প্রস্তাব তুলে ধরেন। ১২ মার্চ তা পরিষদে গৃহীত হয়। একই দিনে লক্ষ্য প্রস্তাবের ভিত্তিতে খসড়া সংবিধান প্রণয়নের জন্য ২৪ সদস্যবিশিষ্ট মূলনীতি কমিটি গঠিত হয়। এছাড়া কয়েকটি উপকমিটি গঠিত হয়েছিল। তবে নেতাদের আভ্যন্তরীণ বিভেদের কারণে সংবিধান প্রণয়নে বিলম্ব হয়েছিল। ১৯৫৪ সালে খসড়া সংবিধান প্রণীত হয়। তবে তা পরিষদে গৃহীত হওয়ার পূর্বে গভর্নর জেনারেল মালিক গোলাম মুহাম্মদ ১৯৫৪ সালের ২৪ অক্টোবর পরিষদ বিলুপ্ত করে জরুরি অবস্থা জারি করেন। স্পিকার মৌলভি তমিজউদ্দিন খান এই সিদ্ধান্তকে চ্যালেঞ্জ করে আদালতে মামলা করেন। মামলায় স্পিকার জয়ী হলেও সরকার পক্ষের আপিলের পর ফেডারেল আদালত রাষ্ট্রীয় প্রয়োজনে গভর্নর জেনারেলের আদেশ বহাল রাখেন। মালিক গোলাম মুহাম্মদ আইনে প্রদত্ত ক্ষমতাবলে ১৯৫৫ সালের ২৮ মে গভর্নর জেনারেলের আদেশ নং ১২ এর মাধ্যমে দ্বিতীয় গণপরিষদ গঠন করেন। দ্বিতীয় গণপরিষদের ৮০ জন সদস্যের মধ্যে অর্ধেক পূর্ব পাকিস্তান এবং অর্ধেক পশ্চিম পাকিস্তান থেকে এসেছিলেন। পরিষদে এক ইউনিট গঠনের সিদ্ধান্ত নেয়া হয় যার মাধ্যমে পশ্চিম পাকিস্তানে তৎকালীন বিদ্যমান চারটি প্রদেশ যথা উত্তর-পশ্চিম সীমান্ত প্রদেশ, পাঞ্জাব, সিন্ধু প্রদেশ ও বালুচিস্তান নিয়ে একটি প্রদেশ গঠন করা হয়। ১৯৫৬ সালের ৯ জানুয়ারি দ্বিতীয় গণপরিষদে খসড়া সংবিধান পেশ করা হয়। একই বছরের ২৯ ফেব্রুয়ারি তা পরিষদে পাস হয়। ২ মার্চ গভর্নর জেনারেল এতে সম্মতি দেন। ১৯৫৬ সালের ২৩ মার্চ থেকে সংবিধান কার্যকর করা হয়। গণপরিষদ পাকিস্তান গণপরিষদ, বাংলাপিডিয়া PARLIAMENTARY HISTORY, ৩০ জুলাই ২০১৬ তারিখে সংগৃহিত তমিজউদ্দিন খান, বাংলাপিডিয়া PARLIAMENTARY HISTORY
স্কাইপ

স্কাইপ (/ˈskaɪp/; ইংরেজি: Skype) একটি ভিওআইপি সেবা এবং সফটওয়্যার অ্যাপ্লিকেশন। এই সেবার মাধ্যমে ব্যবহারকারীরা ইন্টারনেটে যুক্ত হয়ে পরস্পরের সাথে ভয়েস, ভিডিও এবং তাৎক্ষণিক বার্তার মাধ্যমে যোগাযোগ করতে পারে। একজন স্কাইপ ব্যবহারকারী অন্য স্কাইপ ব্যবহারকারীকে বিনামূল্যে কল করতে পারে। ২০১১ সালে মাইক্রোসফট কর্পোরেশন ৮·৫ বিলিয়ন ডলারে স্কাইপ লিমিটেডকে কিনে নেয়। নিবন্ধিত স্কাইপ ব্যবহারকারীদের স্কাইপ আইডি থাকে, যার মাধ্যমে তারা যোগাযোগ করে। এই আইডিসমূহ স্কাইপ ডিরেক্টরিতে তালিকাভুক্ত থাকে। ২০০৬ সালের জানুয়ারিতে উইন্ডোজ এবং ম্যাকিনটোশ অপারেটিং সিস্টেমের জন্য স্কাইপ ভিডিও কনফারেন্সিং চালু করে। ২০০৮ সালের ১৩ মার্চ লিনাক্সের জন্যও এই সুবিধা চালু করা হয়। ২০০৩ সালে ডেনমার্কের ধমিজা, জানুজ ফ্রিজ এবং সুইডেনের নিকলাস জেনস্ট্রম স্কাইপ প্রতিষ্ঠা করেন। পরবর্তীতে এস্তোনিয়ার আহতি হেইলা, প্রীত কাসেসালু এবং জান তালিন তাদের সাথে স্কাইপ সফটওয়্যারের উন্নতি সাধন করেন। পিয়ার-টু-পিয়ার ফাইল শেয়ারিং সফটওয়্যার কাজা'র মাধ্যমে নেপথ্যে থেকে কাজ করেন তারা। ২০০৩ সালের আগস্ট মাসে জনসমক্ষে স্কাইপ সফটওয়্যারের প্রথম বেটা সংস্করণ প্রকাশ করা হয়। গোটুমিটিং ওওভিওও ওস্তেল ভাইবার ভিসি ওয়েবয জেলো "Skype.com Traffic, Demographics and Competitors – Alexa"। www.alexa.com (ইংরেজি ভাষায়)। ৬ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About Skype: What is Skype?"। ১১ মে ২০১১ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১০।  "Skype — A Baltic Success Story"। credit-suisse.com। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০০৮।  Rushe, Dominic. "Skype's secret Project Chess reportedly helped NSA access customers' data." The Guardian. 20 June 2013. Latest Products."Skype Launches Video Messaging For Free" New skype sign up process "[১]" দাপ্তরিক ওয়েবসাইট
রাষ্ট্রভাষা সংগ্রাম পরিষদ

রাষ্ট্রভাষা সংগ্রাম পরিষদ ১৯৪৭ সালের ১ অক্টোবর গঠিত হয়। পাকিস্তান সরকারের থেকে বাংলা ভাষার মর্যাদা আদায়ের লক্ষ্যে সেই সময় বাঙালি রাজনীতিবিদ এবং বুদ্ধিজীবিদের সমন্বয়ে এটি প্রতিষ্ঠা করা হয়। বাংলা ভাষা আন্দোলনের সময় এটি বিশেষ তাৎপর্যপূর্ণ ভূমিকা পালন করেছিল। তমদ্দুন মজলিস প্রথম রাষ্ট্রভাষা সংগ্রাম পরিষদ গঠনের উদ্যোগ গ্রহণ করেছিল। ১৯৪৭ সালে ডিসেম্বর মাসের শেষের দিকে এটি প্রতিষ্ঠা করা হয়। প্রথম প্রতিষ্ঠাতা আহ্বায়ক ছিলেন নূরুল হক ভূঁইয়া। অন্যান্য প্রতিষ্ঠাতা সদস্যদের মধ্যে ছিলেন সামসুল আলম, আবুল খয়ের, আব্দুল ওয়াহেদ চৌধুরী এবং অলি আহাদ। পরবর্তীতে এই কমিটি সম্প্রসারণ করা হয় এবং মোহাম্মদ তোয়াহা এবং সৈয়দ নজরুল ইসলাম কমিটিতে যোগ দেন। প্রথম আহ্বায়ক ভূঁইয়ার সময়কালে কমিটির সকল ধরনের কর্মকাণ্ড গোপনে পরিচালনা করা হতো। ১৯৪৮ সালের জানুয়ারি মাসে, রাষ্ট্রভাষা সংগ্রাম পরিষদ ঢাকা বিশ্ববিদ্যালয়ের বিজ্ঞান ও কলা অনুষদের সাথে এক বৈঠকে দেশব্যাপী বাংলাকে আরও গুরুত্ব দেয়ার কথা আলোচনা করা হয়। বৈঠকে বাংলাকে শিক্ষার প্রাথমিক মাধ্যম হিসেবে ব্যবহার করার প্রস্তাব করা হয়। পরবর্তীতে ১৯৪৮ সালে ২ মার্চ ফজলুল হক হলে কামরুদ্দীন আহমদের সভাপতিত্বে তমদ্দুন মজলিস ও মুসলিম ছাত্রসমাজ এক যৌথসভা অনুষ্ঠিত হয়। ঐদিনই রাষ্ট্রভাষা সংগ্রাম পরিষদ সম্প্রসারণ করে প্রথম সর্বদলীয় রাষ্ট্রভাষা সংগ্রাম পরিষদ গঠিত হয়। বাংলা ভাষা আন্দোলন "রাষ্ট্রভাষা সংগ্রাম"। দৈনিক সমকাল। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৩।  "করাচি শিক্ষা সম্মেলন ও রাষ্ট্রভাষা সংগ্রাম পরিষদ"। দ্য রিপোর্ট ২৪.কম। সংগ্রহের তারিখ ৩ ফেব্রুয়ারি ২০১৪।  Al Helal 2003, পৃ. 222 একুশের সংকলন '৮০। ঢাকা: বাংলা একাডেমি। ১৯৮০। পৃষ্ঠা ১০২–১০৩।  "প্রথম সর্বদলীয় রাষ্ট্রভাষা সংগ্রাম পরিষদে যারা ছিলেন"। রাইজিং বিডি.কম। ৭ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৫।  আল হেলাল, বশীর (২০০৩), ভাষা আন্দোলনের ইতিহাস (History of the Language Movement), আগামী প্রকাশনী, ঢাকা, আইএসবিএন 984-401-523-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) (বাংলা)
ইউরোপীয় কমিশন

ইউরোপীয় কমিশন হচ্ছে ইয়োরোপীয় ইউনিয়নের কার্যনির্বাহী সংস্থা। কমিশন ইয়োরোপীয় ইউনিয়নের ২৭টি দেশ কর্তৃক মনোনীত ২৭ জন কমিশনার নিয়ে গঠিত। একজন কমিশনারকে প্রেসিডেন্ট নির্বাচিত করা হয় যিনি কমিশনের প্রধান নির্বাহী হিসেবে পরিগণিত হন। বর্তমানে হোসে মানুয়্যাল বার‌্যোসো প্রেসিডেন্ট হিসেবে কর্তব্যরত। এর সচিবালয় বেলজিয়ামের রাজধানী ব্রাসেলস্‌ শহরে অবস্থিত। শহরের কেন্দ্রস্থলে বারলেমোয়া ভবনে কমিশেনের প্রধান দপ্তর। সচিবালয়ের বিভিন্ন দপ্তরে কর্মরত কর্মকর্তা ও কর্মচারীর সর্বমোট সংখ্যা ২৫ হাজারেরও বেশি। ইউরোপ ২০২০ ইউরোপীয় কমিশনের কূটনৈতিক মিশন ইউরোপীয় কমিশনের আয়ারল্যান্ডে প্রতিনিধিত্ব ইউরোপীয় ফ্রি ট্রেড এসোসিয়েশন নজরদারী অথরিটি ইউরোপীয় ইউনিয়নের প্রতিষ্ঠান জাতীয়তা অনুযায়ী ইউরোপীয় কমিশনারদের তালিকা ইউরোপীয় কমিশনের সভাপতি EC.europa.eu বার‌্যোসো তথ্যর্তীথ ইউরোপীয় কমিশনের তথ্যতীর্থের ইংরেজি প্রস্থের প্রবেশদ্বার উইকিপিডিয়ার সহপ্রকল্পেইউরোপীয় কমিশন উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিবিশ্ববিদ্যালয় হতে শিক্ষা উপকরণ ইউরোপীয় কমিশন ec.europa.eu – অফিসিয়াল ওয়েবসাইট Barroso Commission Representation in the Member States Photo archive of past Commissions European Navigator ওয়েব্যাক মেশিনে আর্কাইভকৃত ৯ আগস্ট ২০১১ তারিখে ena.lu – Multimedia website with historical information on the European Commission
কুম্বি

কুম্বি (ইংরেজি: Kumbi) ভারতের মণিপুর রাজ্যের বিষ্ণুপুর জেলার একটি নগর পঞ্চায়েত-শাসিত শহর। ভারতের ২০০১ সালের আদম শুমারি অনুসারে কুম্বি শহরের জনসংখ্যা হল ৭৯৪৭ জন। এর মধ্যে পুরুষ ৫০% এবং নারী ৫০%। এখানে সাক্ষরতার হার ৬৩%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কুম্বি এর সাক্ষরতার হার বেশি। এই শহরের জনসংখ্যার ১৩% হল ৬ বছর বা তার কম বয়সী। "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
ফজলুর রহমান মালিক

ফজলুর রহমান মালিক (উর্দু: فضل الرحمان ملک) (সেপ্টেম্বর ২১, ১৯১৯ - জুলাই ২৬, ১৯৮৮) ভারতীয় উপমহাদেশের একজন অন্যতম পরিচিত ইসলামি বিদ্বান ব্যক্তি। ফজলুর রহমান ইসলামের একজন বিশিষ্ট উদারপন্থী সংস্কারক হিসেবে পরিচিত, যিনি শিক্ষাগত সংস্কার এবং স্বাধীন যুক্তির (ইজতিহাদ) পুনরুজ্জীবনে নিজেকে নিয়োজিত করেছিলেন। তার কাজগুলি পাকিস্তান, মালয়েশিয়া, ইন্দোনেশিয়া এবং তুরস্কের মতো দেশে ব্যাপক আগ্রহের বিষয়। অ্যাসেসিয়েশন অব ইসলামি রিসার্চ এর এম ইয়াহইয়া বার্ত তার সম্পর্কে বলেছেন যে, "বিংশ শতকের দ্বিতীয়ভাগে প্রধান মুসলিম চিন্তাবিদদের মধ্যে শাস্ত্রীয় ইসলাম এবং পাশ্চাত্য দার্শনিক ও আধ্যাত্মিক কথোপকথনের বিবেচনায় তিনি সম্ভবত সর্বাধিক জ্ঞানী।" ফজলুর রহমান ব্রিটিশ ভারতের (বর্তমানে পাকিস্তানের) হাজারা এলাকায় জন্মগ্রহণ করেন। তার পিতা মাওলানা শিহাব আল দীন ছিলেন সেই সময়ের একজন বুদ্ধজীবী ছিলেন। দেওবন্দে তিনি ইসলামী আইন শিক্ষা (ফেকাহ, হাদিস, কুরআনের তাফসির, যুক্তিবিজ্ঞান, দর্শনসহ অন্যান্য বিষয়) লাভ করেন এবং আলিম ডিগ্রি অর্জন করেন। রহমান পাঞ্জাব বিশ্ববিদ্যালয় থেকে আরবি শিক্ষা লাভ করেন এবং এরপর তিনি পিএইচডির জন্য অক্সফোর্ড বিশ্ববিদ্যালয়ে যান। সেখানে তিনি ইবনে সিনার উপর একটি গবেষণামূলক প্রবন্ধ রচনা করেন। এরপর তার শিক্ষকতা জীবন শুরু হয়। প্রথমে তিনি পার্সিয়ান এবং ইসলামী দর্শন বিষয়ে দেরহাম বিশ্ববিদ্যালয়ে শিক্ষকতা শুরু করেন। এরপর তিনি ম্যাকগিল বিশ্ববিদ্যালয়ে ইসলামিক শিক্ষা বিষয়ে অধ্যাপনা করেন। এই বিশ্ববিদ্যালয়ে তিনি ১৯৬১ সাল পর্যন্ত শিক্ষকতা করেছেন। Islam, University of Chicago Press, 2nd edition, 1979. আইএসবিএন ০-২২৬-৭০২৮১-২ Islam and Modernity: Transformation of an Intellectual Tradition, University of Chicago Press, 1982. আইএসবিএন ০-২২৬-৭০২৮৪-৭ Major Themes of the Qur'an, University of Chicago Press, 2009. আইএসবিএন ৯৭৮-০-২২৬-৭০২৮৬-৫ Revival and Reform in Islam (ed. Ebrahim Moosa), Oneworld Publications, 1999. আইএসবিএন ১-৮৫১৬৮-২০৪-X Islamic Methodology in History, Central Institute of Islamic Research, 1965. Health and Medicine in the Islamic Tradition, Crossroad Pub Co, 1987. আইএসবিএন ০-৮২৪৫-০৭৯৭-৫ (Hardcover), আইএসবিএন ১-৮৭১০৩১-৬৪-৮ (Softcover). Riba and Interest, Islamic Studies (Karachi) 3(1), Mar. 1964:1-43. Shariah, Chapter from Islam [Anchor Book, 1968], pp. 117–137. Contemporary Islamic philosophy Islamism Sonn, Tamara. (1995). "Rahman, Fazlur". In John L. Esposito. The Oxford Encyclopedia of the Modern Islamic World. Oxford: Oxford University Press. Bektovic, Safet. Towards a neo-modernist Islam. Journal Studia Theologica - Nordic Journal of Theology. p.160-178. Collection and review of Fazlur Rahman's works
কোয়াক্তা

কোয়াক্তা (ইংরেজি: Kwakta) ভারতের মণিপুর রাজ্যের বিষ্ণুপুর জেলার একটি নগর পঞ্চায়েত-শাসিত শহর। ভারতের ২০০১ সালের আদম শুমারি অনুসারে কোয়াক্তা শহরের জনসংখ্যা হল ৭৯৫৮ জন। এর মধ্যে পুরুষ ৫০% এবং নারী ৫০%। এখানে সাক্ষরতার হার ৬৩%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কোয়াক্তা এর সাক্ষরতার হার বেশি। এই শহরের জনসংখ্যার ১৩% হল ৬ বছর বা তার কম বয়সী। "Kwakta"। 2011 Census of India। Government of India। ২ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
বেআইনী সমাবেশ

বেআইনী সমাবেশ (ইংরেজি: Unlawful assembly) হল একটি আইনের পরিভাষা যার মাধ্যমে ইচ্ছাকৃতভাবে গোলযোগ করার উদ্দেশ্যে কিছু লোকদের একত্রিত হওয়াকে বুঝানো হয়ে থাকে। এই দলটি যদি সহিংসতা বা অস্থিতিশীল অবস্থার সূচনা করে, তবে এটিকে দাঙ্গা বলা হয়। দন্ডবিধি ১৮৬০ এর ১৪১ ধারায় বেআইনী সমাবেশের সংজ্ঞা দেয়া হয়েছে। এতে বলা হয় ৫ বা ততোধিক সংখ্যক ব্যক্তির সমাবেশের সাধারণ উদ্দেশ্য যদি হয় বলপ্রয়োগ করে সরকারী কাজে বা আইন প্রয়োগে বাধা দেয়া অথবা কোন অপরাধ সংঘটিত করা, তাহলে তা একটি বেআইনী সমাবেশ। বেআইনী সমাবেশে অংশগ্রহণের শাস্তি সর্বোচ্চ দুই বছরের কারাদন্ড ও জরিমানা। ফৌজদারী কার্যবিধির ১২৭ ধারার ক্ষমতাবলে কোনো নির্বাহী ম্যাজিস্ট্রেট একটি বেআইনী সমাবেশকে ছত্রভঙ্গ হওয়ার আদেশ দিতে পারেন। আদেশ দেয়ার পরও সমাবেশটি ছত্রভঙ্গ না হলে ম্যাজিস্ট্রেট প্রয়োজনে বেসামরিক বা সামরিক বল প্রয়োগ করার মাধ্যমে তা ছত্রভঙ্গ করতে পারেন। ভারতেও বাংলাদেশের মত ফৌজদারী কার্যবিধির একই ধারা মতে (১৪১ নং ধারা) একইরকম ভাবে বেআইনি জনতার সমাবেশের ব্যাখ্যা ও তার শর্তগুলি বিবৃত আছে। ফৌজদারী কার্যবিধি অনুসারে ম্যাজিস্ট্রেট সেই সমাবেশ কে বেআইনি ঘোষণা করতে পারবেন বা ছত্রভঙ্গ করতে বলপ্রয়োগ করতে পারবেন। কার্ফিউ ১৪৪ ধারা [১] ধারা ১৪১, দন্ডবিধি ১৮৬০। [২] ধারা ১৪৪, দন্ডবিধি ১৮৬০। [৩] ধারা ১৪৫, দন্ডবিধি ১৮৬০। ধারা ১২৮, ফৌজদারী কার্যবিধি ১৮৯৮। ধারা ১২৯, ফৌজদারী কার্যবিধি ১৮৯৮। http://law.jrank.org/pages/11014/Unlawful-Assembly.html
নিংথুখং

নিংথুখং (ইংরেজি: Ningthoukhong) ভারতের মণিপুর রাজ্যের বিষ্ণুপুর জেলার একটি নগর পঞ্চায়েত-শাসিত শহর। ভারতের ২০০১ সালের আদম শুমারি অনুসারে নিংথুখং শহরের জনসংখ্যা হল ১০,৪৪৬ জন। এর মধ্যে পুরুষ ৫০% এবং নারী ৫০%। এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে নিংথুখং এর সাক্ষরতার হার বেশি। এই শহরের জনসংখ্যার ১৪% হল ৬ বছর বা তার কম বয়সী। "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
স্টপ অনলাইন পাইরেসি অ্যাক্ট

স্টপ অনলাইন পাইরেসি অ্যাক্ট (ইংরেজি: Stop Online Piracy Act), সংক্ষেপে সোপা হচ্ছে ২০১১ খ্রিস্টাব্দের ২৬ অক্টোবর উত্থাপিত, যুক্তরাষ্ট্র সিনেট প্রস্তাবিত একটি বিল। মূলত অনলাইনে স্বত্বাধিকার ও মেধাস্বত্ব রক্ষা করার জন্য এ বিলটি পাসের প্রস্তাব করা হয়েছে। প্রস্তাবের মধ্যে আছে কপিরাইট বা স্বত্বাধিকার না মেনে যেসব ওয়েবসাইট বিজ্ঞাপন ও অর্থপ্রদান করবে তাদের উপর নিষেধাজ্ঞা আরোপ, সার্চ ইঞ্জিনগুলো্র বিভিন্ন কপিরাইট বা স্বত্বাধিকার না মেনে চলা সাইটের সাথে যুক্ত হওয়ার ক্ষেত্রে বিধিনিষেধ আরোপ এবং ইন্টারনেট সার্ভিস প্রোভাইডারদের ওইসব ওয়েবসাইটগুলো ব্লক করতে বাধ্য করা। এটি আনুষ্ঠানিকভাবে পাস হওয়ার পর এ বিলটি একটি আইন বলে গণ্য হবে এবং এর প্রস্তাবিত নিয়মগুলো ভঙ্গ করলে তা অপরাধ বলে গণ্য করা হবে যার সর্বোচ্চ শাস্তি রাখা হয়েছে পাঁচ বছর কারাদণ্ড। স্টপ অনলাইন পাইরেসি অ্যাক্ট (সোপা) পাস হলে যেসব ওয়েবসাইটের সত্ত্বাধিকারী গুগল অ্যাডসেন্স বা অন্য কোনো বিজ্ঞাপন দিয়ে আয় করে থাকেন, সেই ওয়েবসাইটগুলোর বিষয়বস্তু যদি স্বত্বাধিকার ভঙ্গ করে থাকে তবে সেই ওয়েবসাইটগুলোর বিরুদ্ধে আইনগত ব্যবস্থা নেয়া হবে। সার্চ ইঞ্জিনগুলো এধরনের ওয়েবসাইটগুলো ইন্ডেক্স করতে পারবে না। এছাড়াও বিভিন্ন পেমেন্ট প্রসেসর যেমন: পেপ্যাল, ভিসা, মাস্টারকার্ড, মানিবুকার ইত্যাদির কার্যক্রমও আইনত দণ্ডনীয় বলে বিবেচিত হবে।
ঐনাম

ঐনাম (ইংরেজি: Oinam) ভারতের মণিপুর রাজ্যের বিষ্ণুপুর জেলার একটি নগর পঞ্চায়েত-শাসিত শহর। ভারতের ২০০১ সালের আদম শুমারি অনুসারে ঐনাম শহরের জনসংখ্যা হল ৬২৭৫ জন। এর মধ্যে পুরুষ ৪৯% এবং নারী ৫১%। এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে ঐনাম এর সাক্ষরতার হার বেশি। এই শহরের জনসংখ্যার ১৩% হল ৬ বছর বা তার কম বয়সী। "Oinam (NP)"। 2011 Census of India। Government of India। ৪ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৭।  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
নাম্বোল

নাম্বোল (ইংরেজি: Nambol) ভারতের মণিপুর রাজ্যের বিষ্ণুপুর জেলার একটি শহর। ভারতের ২০০১ সালের আদম শুমারি অনুসারে নাম্বোল শহরের জনসংখ্যা হল ১৮,১১৭ জন। এর মধ্যে পুরুষ ৫০% এবং নারী ৫০%। এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে নাম্বোল এর সাক্ষরতার হার বেশি। এই শহরের জনসংখ্যার ১৩% হল ৬ বছর বা তার কম বয়সী। "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
মোরেহ্‌

মোরেহ্‌ (ইংরেজি: Moreh) ভারতের মণিপুর রাজ্যের চান্ডেল জেলার একটি শহর। ভারতের ২০০১ সালের আদমশুমারি অনুসারে মোরেহ্‌ শহরের জনসংখ্যা ১৪,৯৬০। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৫১%। পুরুষদের মধ্যে সাক্ষরতার হার ৫৫% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে মোরেহ্‌-এর সাক্ষরতার হার বেশি। এই শহরের জনসংখ্যার ১৬% হলো ৬ বছর বা তার কম বয়সী। "ভারতের ২০০১ সালের আদমশুমারি"। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
খংমান

খংমান (ইংরেজি: Khongman) ভারতের মণিপুর রাজ্যের পূর্ব ইম্ফল জেলার একটি শহর। ভারতের ২০০১ সালের আদম শুমারি অনুসারে খংমান শহরের জনসংখ্যা হল ৫৪৬৫ জন। এর মধ্যে পুরুষ ৪৮% এবং নারী ৫২%। এখানে সাক্ষরতার হার ৭৬%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে খংমান এর সাক্ষরতার হার বেশি। এই শহরের জনসংখ্যার ৯% হল ৬ বছর বা তার কম বয়সী। "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
কোডাক

ইস্টম্যান কোডাক কোম্পানি(ইংরেজি: Eastman Kodak Company) সাধারণভাবে কোডাক নামে পরিচিত। রোচেস্টার, নিউইর্য়কে অবস্থিত এই কোম্পানি চিত্রগ্রাহক যন্ত্র ও উপকরণ নির্মাণের জন্য বিখ্যাত। ১৮৮৯ সালে জর্জ ইস্টম্যান এই কোম্পানি প্রতিষ্ঠা করেন। বিখ্যাত এই কোম্পানি ফটোগ্রাফিক ফিল্ম নির্মাণের জন্য প্রখ্যাত। ১৮৮০ সালে জর্জ ইস্টম্যান একটি স্পুলের চারপাশে একটি ফিল্ম জড়িয়ে প্রথম পরীক্ষা চালান৷ ১৮৯২ সালে নিউ ইয়র্কের রচেস্টারের বাজারে তিনি নিয়ে আসেন ইস্টম্যান কোডাক ফিল্ম৷ এই ফিল্ম বিক্রির জন্য কোম্পানি খুব কম মূল্যে বাজারে ছাড়ে বিশেষ ধরনের ক্যামেরা— নাম 'কোডাক ব্রাউনি'৷ জর্জ ইস্টম্যানের মাতা কোডাক শব্দটি উদ্ভাবন করেন। কোডাকের বিভিন্ন বিজ্ঞাপনের মধ্যে অন্যতম হল ,‘আপনি শুধু শাটার টিপুন, বাকি কাজ আমাদের!'৷ বিজ্ঞাপনের এই বার্তা লুফে নিয়েছিল গোটা বিশ্বের কোটি কোটি মানুষ৷ ফিল্ম এবং ক্যামেরার পাশাপাশি, প্রজেক্টর, হোম ভিডিও এবং আট মিলিমিটার মুভি প্রজেক্টর তৈরিও শুরু হয়৷ এরপর বাজারে আসে আরেক ধরনের বিজ্ঞাপন— ‘কোডাক মোমেন্ট'৷ আনন্দঘন প্রতিটি মুহূর্তের নাম হয়ে যায় কোডাক মুহূর্ত৷ ১৯৮০'র দশকে সাফল্যের একেবারে তুঙ্গ মূহূর্তে কোডাকের কর্মীসংখ্যা ছিল প্রায় দেড় লাখের মত৷ ১৯৬০-এর দশকে মার্কিন মহাকাশ সংস্থা নাসার চন্দ্র প্রদক্ষিণকারী যানগুলো কোডাক ফিল্মেই ধরে আনে চন্দ্রপৃষ্ঠের প্রথম কিছু ছবি৷ চাঁদে হেঁটেছিলেন প্রথম যে-নভোচারীরা, তারা জুতোর বাক্স সাইজের কোডাক ক্যামেরা দিয়ে তুলেছিলেন তাদের ঐতিহাসিক মহাকাশযাত্রার বিরল ছবি৷ শুধু তাই নয়, হলিউডের অসংখ্য ছবি নির্মাণেও কোডাকের ভূমিকা ছিল অনস্বীকার্য৷ ‘বেস্ট পিকচার্স'-এর তালিকায় ৯টি অস্কার জিতেছে কোডাক৷ সবই ছিল বৈজ্ঞানিক ও প্রাযুক্তিক উদ্ভাবনার স্বীকৃতি৷ "Milestones- chronology"। জানুয়ারি ৭, ২০১২ তারিখে মূল থেকে আর্কাইভ করা। সংগ্রহের তারিখ জানুয়ারি ২০, ২০১২।  "2010 Form 10-K, Eastman Kodak Company"। United States Securities and Exchange Commission।  হারিয়ে যাচ্ছে দীর্ঘদিনের ঐতিহ্যবাহী কোডাক, ডয়চে ভেলে। "Evolution of our brand logo"। Eastman Kodak। ফেব্রুয়ারি ২৫, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৬, ২০০৭।
জর্জ ইস্টম্যান

জর্জ ইস্টম্যান (ইংরেজি:George Eastman, জন্ম: ১২জুলাই ১৮৫৪- মৃত্যু ১৪ মার্চ ১৯৩২) একজন আমেরিকান উদ্ভাবক ও ব্যাবসায়িক উদ্যোক্তা। তিনি ইস্টম্যান কোডাক নামের কোম্পানি প্রতিষ্ঠা করেন। Klepper, Michael; Gunther, Michael (১৯৯৬)। The Wealthy 100: From Benjamin Franklin to Bill Gates—A Ranking of the Richest Americans, Past and Present। Secaucus, New Jersey: Carol Publishing Group। পৃষ্ঠা xiii। আইএসবিএন 9780806518008। ওসিএলসি 33818143